《晚眺》
清代·张绍龄

晚来无事一身闲，瞻眺秋容倚竹关。戴笠僧披黄叶去，担柴人竹白云还。

遥天雁鹜孤帆外，六代江山落照间。极目郊原生百感，功名未立鬓毛斑。

作者简介：安徽绩溪人，字度如，晚号梅谷老人。能诗，工画山水云物，秀逸苍深，有咫尺万里之概。曾画汉宫春晓图，处处绘出晓字，一时名手咸服。为邑中丹青第一高手。